Selskapet opererer helikoptertypene Airbus H135 T3H, Airbus H145 T2 og AW139 fra Leonardo. Beredskapsbesetningen består av en flyger, en redningsmann og en anestesilege i hvert helikopter. Helikopterlegene er ansatt av helseforetakene og tilhører sykehusene på stedet hvor det er etablert helikopterbase. Av selskapets ansatte (2012) var en tredjedel flyvere, en tredjedel redningsmenn, og en tredjedel fordelt på medisinsk, administrativt og flyteknisk personell.